section_heading: Rani život
paragraph_text: Sergej Ejzenštejn rođen je 22. siječnja 1898. u Rigi u Latviji (tada dio Ruskog carstva u Guvernoratu Livoniji), te je dolazio iz obitelji srednje klase. Njegova se obitelj često selila tijekom njegova djetinjstva, kao što je Ejzenštejn to činio tijekom svog života. Njegovi roditelji pripadali su Ruskoj pravoslavnoj crkvi, no on će tijekom života postati ateist. Njegova majka švedskog porijekla Julija Ivanovna Konetskaya bila je kći bogatog trgovca, a otac njemačkog porijekla poznati arhitekt i inženjer Mihail Osipovič Eisenstein koji je radio na gradnji brodova do 1910. godine kada se preselio u Saint Petersburg da bi se pridružio svojoj obitelji koja je napustila Rigu pet godina prije.